น้ำมันปิดร่วง 1.21 ดอลล์
ตลาดหุ้นสหรัฐแกว่งตัวเบาบางในกรอบแคบ ด้านน้ำมันปิดร่วง 1.21  ดอลล์ เหตุตลาดผิดหวังผลประชุม จี20ที่ปฏิเสธเพิ่มความช่วยเหลือแก้วิกฤติหนี้ยูโรโซน
28 ก.พ. 2555

ตลาดหุ้นสหรัฐแกว่งตัวเบาบางในกรอบแคบ ด้านน้ำมันปิดร่วง 1.21  ดอลล์ เหตุตลาดผิดหวังผลประชุม จี20ที่ปฏิเสธเพิ่มความช่วยเหลือแก้วิกฤติหนี้ยูโรโซน 
ปิดการซื้อขายตลาดหุ้นสหรัฐ นักลงทุนขายหุ้นจากความกังวลสถานการณ์ราคาน้ำมันดิบในตลาดโลกที่เพิ่มขึ้นต่อเนื่อง แม้ล่าสุดปรับลดลง 1.21 ดอลลาร์สหรัฐ ไปปิดที่ระดับ 108.56 ดอลลาร์สหรัฐ/บาร์เรล หลังจากก่อนหน้านี้พุ่งขึ้นติดต่อกัน 7 วัน รวมถึงผิดหวังท่าทีของกลุ่มประเทศจี 20 ที่ประกาศในการประชุมที่เม็กซิโก เรียกร้องให้กลุ่มยูโรโซนช่วยเหลือตัวเองมากขึ้น เพื่อแก้วิกฤติหนี้สิน แทนที่จะพึ่งพาเงินช่วยเหลือจากไอเอ็มเอฟอย่างเดียว ทำให้หลังปิดตลาด ดัชนีหุ้นดาวโจนส์ ปิดที่ระดับ 12,981.51 จุด ลดลง 1.44 จุด แนสแดค ปิดที่ระดับ 2,966.16 จุด เพิ่มขึ้น 2.41 จุด และเอสแอนด์พี ปิดที่ระดับ 1,367.59 จุด เพิ่มขึ้น 1.85 จุด